REPUBLIKA HRVATSKA

OSNOVNA ŠKOLA HINKA JUHNA

 P O D G O R A Č

 31433 Podgorač, Ulica Hinka Juhna 8

 🕿:031/69 80 05 \* fax:031/69 80 09

 e-mail: os\_podgorac@os-hjuhna-podgorac.skole.hr

Klasa: 003-05/20-01

Ur.broj: 2149/10-20-01

Na temelju zaključka Vlade Republike Hrvatske od 23. travnja 2020., u skladu s člankom 91. Statuta Osnovne škole Hinka Juhna Podgorač, *Uputa za sprječavanje i suzbijanje epidemije COVID-19 vezano za rad predškolskih ustanova i razrednu nastavu od 1. do 4. razreda te posebne razredne odjele i rad s djecom s teškoćama koji imaju pomoćnika u nastavi*, Hrvatskog zavoda za javno zdravstvo (u daljnjem tekstu: Upute HZJZ-a) te *Preporuka za organizaciju rada u razrednoj nastavi i uputa za vrednovanje i ocjenjivanje od 25. svibnja 2020.,* Ministarstva znanosti i obrazovanja (u daljnjem tekstu: Preporuke MZO-a), ravnateljica Osnovne škole Hinka Juhna Podgorač donosi:

**Provedbeni plan otvaranja Osnovne škole Hinka Juhna Podgorač**

**25. svibnja za učenike razredne nastave**

**I.**

U svrhu unaprjeđenja i primjene zdravstvene zaštite učenika i djelatnika škole te ostalih sudionika odgojno-obrazovnog procesa, donosim Provedbeni plan otvaranja škole (u daljnjem tekstu: Provedbeni plan) 25. svibnja za djelatnike škole i učenike razredne nastave.

**II.**

Raspored aktivnosti prije i za vrijeme izvođenja nastave u školu nalazi se u nastavku. Cilj Provedbenog plana je briga o cjelovitom razvoju i dobrobiti djeteta te izvođenje nastave u skladu s Uputama HZJZ i Uputama MZO tijekom trajanja pandemije COVID-19.

|  |  |  |
| --- | --- | --- |
| **POSLOVI PRIJE POČETKA NASTAVE U ŠKOLI** | **Vrijeme** | **Nositelji aktivnosti** |
| 1. | **Izrada Provedbenog plana** | 22.5.2020. | ravnateljica, psihologinja |
| 2. | **Organizacija rada matične i područnih škola** *Organizacija početka i završetka nastav te smjenskog rada.* | 21.5.2020. | ravnateljica |
| 3. | **Pružanje informacija učiteljima i stručnim suradnicima putem komunikacijske platforme„Teams“** *Informiranje o Provedbenom planu i organizaciji rada škole, Uputama HZJZ te Uputama MZO.* | 21. i 22. 5.2020. | ravnateljica |
| 4. | **Sastanak s administrativno-tehničkim osobljem***Upoznavanje s Upitama HZJZ i MZO.* | 22.5.2020. | ravnateljica |
| 5. | **Upoznavanje roditelja i učenika razredne nastave s uputama HZJZ i MZO***Mjerenje tjelesne temerature učenicima prije polaska u školu, poticanje učenika na higijenske navike i održavanje fizičke distance od 1.5 m, ograničenje ulaska u školsku zgradu za sve odrasle osobe osim djelatnika škole.* | 21. i 22.5.2020. | ravnateljica, učitelji, pedagoginja, psihologinja |
| 6.  | **Nabava sredstava za čišćenje i dezinfekcijskih sredstava te zaštitinih materijala***Nabava sredstava i materijala za matičnu i područne škole bit će odrađena i raspoređena prije početka nastave u školi.* | 21. i 22.5.2020. | ravnateljica, računovođa |
| **POSLOVI TIJEKOM IZVOĐENJA NASTAVE U ŠKOLI** | **Vrijeme** | **Nositelji aktivnosti** |
| 1. | **Mjerenje i evidencija tjelesne temperature zaposlenika** *Svi djelatnici obavezni su mjeriti tjelesnu temperaturu svaki dan prije dolaska na posao te u slučaju povećane tjelesne temperature ne dolaze na posao već se javljaju telefonom ravnatelju i izabranom liječniku obiteljske medicine.* | tijekom perioda primjene Uputa HZJZ | ravnateljica, psihologinja, učitelji |
| 2. | **Dezinfekcija ruku i obuće djelatnika***Svi djelatnici obvezni su dolazkom u školi dezinficirati ili oprati ruke te dezinficirati potplate obuće.* | svi djelatnici škole |
| 3. | **Prihvat učenika na ulazu u školu***Dolaskom u školu učenike se upućuje na preobuvanje u garderobi, potom odlazak u toalet i pranje ruku sa sapunom te odlazak u učionicu.* | učitelji, spremačice |
| 4. | **Upoznavanje učenika s mjerama opreza** *1.dan: Upoznati učenike s pravilima ponašanja u prostorima škole kako se trebaju ponašati za vrijeme odmora, kako se peru ruke, dijeli hrana, izlazi na dvorište i na igrališta, ukazati na važnost održavanja distance od 1.5 m, korištenje toaleta organizirati na način da se pojedino dijete drži na udaljenosti koliko je moguće od djece iz drugih odgojno-obrazovnih skupina.**Istaknuti PRAVILA na oglasnoj ploči u učionici i holu škole. Tijekom perioda nastave u školi podsjećati učenike na primjenu mjera opreza.* | učitelji, psihologinja |
| 5. | **Organizacija i dezinfekcija prostorija u PŠ Budimci** *Organizacija smjenskog rada u PŠ Budimci odvijat će se sukladno Uputama HZJZ uz 90 minuta razmaka između završetka prve i početka druge smjene u svrhu dezinfekcije i provjetravanja postorija.* | ravnateljica, spremačice |
| 6. | **Prehrana učenika i dezinfekcija prostora za prehranu** *Organizacija prehrane odvijat će se po razredima u različitom vremenu za svaki razred u blagovaonici uz korištenje jednokratnog pribora za jelo. Prehrana za PŠ odvozit će se u hermetički zatvorenim kutijama, uz korištenje jednokratnog pribora za jelo.**Napomena: prvi dan se neće osigurati prehrana za učenike u školskoj kuhinji, obrok su dužni roditelji osigurati sami.* | kuhari, spremačice, učitelji |
| 7. | **Održavanje školskih prostorija, provjetravanje i čišćenje** | spremačice |
| 8. | **Dežurstvo za vrijeme odmora** | spremačice |
| 9. | **Praćenje ostvarivanja Provedbenog plana** | ravnateljica |

**III.**

Školski odbor Osnovne škole Hinka Juhna Podgorač bit će upoznat s Provedbenim planom elektroničkim putem – slanjem dokumenta na e-poštu članova Školskog odbora.

**IV.**

Provedbeni plan bit će objavljen na web-stranici škole. Svi djelatnici škole i roditelji će biti pravovremeno upoznati s Provedbenim planom.

U Podgoraču, 22. svibnja 2020.

Zdenka Vukomanović, ravnateljica